Pantingana

Una pantinganaCon as variants petingana, patingana, pintingana, pitingana, pitingana, pantigana, paltigana y repantingana (d'o latín <*patingana, "zapo", en o sentiu d'animal desagradable) ye o nombre popular con o cual se conoix a os insectos ortopteros mas grans en as subordens Caelifera y Ensifera, sin estar una denominación especifica de garra familia, chenero u especie concreta.

Reciben iste nombre tanto especies de a suborden Ensifera, por eixemplo as d'os cheneros Tettigonia, Ephipigger y l'endemismo de l'Alto Aragón Ephippigerida pantingana, como especies excepcionalment grans de Caelifera; por eixemplo Anacridum aegyptium. VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-8986-235-7

As pantinganas son insectos de vida curta y estival, en os cuals os imagos u adultos reproductors arriban a fer mas de 8 cm de lonchitut. Viven en puestos de vechetación preta u hierba altera, a on que as colors mimeticas les gosan servir ta camuflar-se. Son presas de gran cantidat d'aus, mamiferos y reptils.

Notas

Referencias

 Vinclos externos 
Langosto
Langosta
Ephippigerida pantingana.

Categoría:Zoonimia
Categoría:Orthoptera
Categoría:Insectos estriduladors